Els Tècnics de Medi Obert (TMO) conjuntament amb els pares participants del programa Límits, van valorar que per tal de que els aprenentatges i les modificacions que s'havien d'introduir en les relacions familiars fossin més efectives, calia que els conceptes treballats amb els pares ho fossin també amb els fills.
Així, va sorgir la idea d'elaborar un programa adreçat a fills que exerceixen violència ver els seus progenitors.
Per a joves que han de complir una mesura judicial perquè han exercit violència contra els progenitors o tutors en l'àmbit domèstic.
També podrien participar-hi altres joves que encara no tinguin mesura judicial (però que si que han exercit violència en l'àmbit domèstic) i que acceptin voluntàriament participar-hi.
Per a què tots els membres de la unitat familiar on hi ha el conflicte facin una reflexió sobre les actituds i les responsabilitats de cadascú i adoptin noves estratègies més assertives de relacionar-se per tal d'evitar el conflicte.
Els objectius generals d'aquest programa són que els joves s'adonin de l'existència d'un problema relacionat amb la seva conducta violenta, i reconèixer altres formes alternatives de relacionar-se que aturin la repetició dels fets violents.
Els objectius específics són: la presa de consciència de l'existència d'un problema relacional; promoure la intenció d'iniciar o seguir, en funció de cada cas, amb el procés de canvi que el programa MIRALL proposa; i la promoció d'una conducta més adaptada i sense ús de la violència.
El programa consisteix en 8 sessions grupals, tres individuals i una de conjunta amb pares i joves.
El programa té tres característiques essencials:
Les sessions del programa són de 2 hores cada una, amb una periodicitat d'una sessió per setmana.
La participació de les persones tècniques de medi obert es directa en tres sessions individuals del programa.
En l'actualitat s'està duent a terme a Tarragona, amb els Equips de Medi Obert de Tarragona i de Terres de l'Ebre.
El programa Mirall, de la mateixa manera que el programa Límits, l'executen tècnics dels mateixos equips de medi obert o d'assessorament tècnic amb la col·laboració d'algun voluntari (en el cas del programa Mirall).
Es necessiten dos espais amplis (aules), equipades amb ordinador amb connexió a la xarxa, canó i pantalla de projecció, pissarra, guix o retoladors, bolígrafs i paper així com fotocòpies d'alguns exercicis.
El programa Mirall va sorgir dins del marc dels ajuts per la investigació que va donar el Centre d'Estudis Jurídics i Formació Especialitzada l'any 2016.
Es va fer un estudi d'avaluació durant 2 anys, els resultats del qual es poden consultar al Catàleg d'investigacions del CEJFE.
Amb l'execució integral del programa s'aconsegueix treballar el conflicte familiar des de totes les parts implicades.
Les tres "potes" del programa: execució en paral·lel al programa Límits, participació del monitor Mirall, i del tècnic que ha fet la derivació, coses que possibiliten una intervenció multifactorial del conflicte.
Disposar de suficients tècnics formats i amb entusiasme per la implementació del programa.
Competències per a la relació / violència filioparental / habilitats de vida / delinqüència juvenil / medi obert / joves